MUNICIPIUL TIMIŞOARA                                                                APROBAT,                   

DIRECŢIA PATRIMONIU




          PRIMAR
SERVICIUL ADMINISTRARE PATRIMONIU B.S.                                                                                                                               

BIROUL ADMINISTRARE IMOBILE                         Dr. Ing. GHEORGHE CIUHANDU                             

Nr. SC2011-16681/01.08.2011                      
REFERAT

privind exercitarea dreptului de preemţiune din  partea Consiliului Local Timişoara la intenţia de înstrăinare a imobilului din str. Abrud nr. 19 în care funcţionează Grădiniţa PP nr. 16 din Timişoara.
Se supune spre analiză  Comisiilor din cadrul Consiliului Local al Municipiului Timişoara adresa nr. SC2011-016104/25.07.2011 prin care d-na Plettlinger Gertrude Medarda director delegat al Grădiniţei PP nr. 16 din str. Abrud nr. 19 fostă Piaţa Detunata nr. 6 din Timişoara, ne aduce la cunoştinţă faptul că prin notificarea nr. 103/22.07.2011 a Executorului Judecătoresc Jurchescu Cristian – Mihai le-a fost comunicată intenţia de vânzare a imobilului în care funcţionează în prezent Grădiniţa PP nr. 16. Totodată, ne informează că termenul acordat în baza Legii 10/2001 privind dreptul de preemţiune expiră la data de 22.10.2011, adică la începutul anului şcolar 2011-2012, venind cu rugămintea de a fi sprijiniţi în găsirea unei soluţii viabile pentru desfăşurarea în continuare a procesului instructiv-educativ.

Având în vedere Extrasul din Procesul Verbal al Şedinţei Comisiei de negociere cu terţii a Consiliului Local al Municipiului Timişoara, constituită în baza  Hotărârii Consiliului Local  nr. 350/2008, modificata prin Hotărârea Consiliului Local  nr. 66/2009 şi prin  Hotărârea Consiliului Local  nr. 379/2010, Direcţia Patrimoniu este însărcinată a promova materialul în plenul Consiliului Local.


În baza art. 17 alin 1 din Legea nr. 10/2001 republicată, privind regimul juridic al unor imobile preluate în mod abuziv în perioada 6 martie 1945 - 22 decembrie 1989, locatarii imobilelor ocupate de unităţi şi instituţii de învăţământ din sistemul de stat (grădiniţe, şcoli, licee, colegii, şcoli profesionale, şcoli postliceale, instituţii de învăţământ superior), au drept de preemţiune la cumpărarea acestora.

În baza art. 112 alin. 2 din Legea nr. 1/2011 a educaţiei naţionale, “terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale”.
    Având în vedere cele de mai sus;

                                                                                    Propunem,
Consiliului Local al Municipiului Timişoara, să îşi exercite dreptul de preemţiune privitor la cumpărarea spaţiului cu altă destinaţie decât aceea de locuinţă - Grădiniţa PP nr. 16, situată în imobilul din str. Abrud nr.19 fostă Piaţa Detunata nr.6. Să împuternicească Comisia de negociere cu terţii a Consiliului Local al Municipiului Timişoara, constituită în baza  Hotărârii Consiliului Local  nr. 350/2008, modificata prin Hotărârea Consiliului Local  nr. 66/2009 şi prin  Hotărârea Consiliului Local  nr. 379/2010, să negocieze  cu numitii Schreyer Ivan, Schreyer Dana şi Schreyer Sapir Rony cumpărarea imobilul din str. Abrud nr.19, fostă Detunata nr. 6 şi totodată să împuternicească comisia mai sus menţionată să negocieze cu proprietarii încheierea contractului în momentul în care există disponibil bugetar.

